**Odôvodnenie nerozdelenia zákazky na časti**

podľa § 28 ods. 2 zákona

Verejný obstarávateľ nerozdelil predmet zákazky na časti z dôvodu, že sa jedná o jeden celok plnenia
s rovnakým druhom predmetu zákazky, a to evakuačné siete AirTep. Služba generálnej opravy týchto evakuačných sietí sa požaduje pre identický druh siete a preto rozdelenie by nebolo logické z pohľadu hospodárnosti.

Plnenie predmetu zákazky, ktorým je oprava zariadení je charakteristické pre zadávanie jednej zákazky ako celku. Pokiaľ sa zadáva určité vecné a čo do účelu využitia ucelené plnenie, potom je verejný obstarávateľ oprávnený také plnenie zadávať v rámci jednej verejnej zákazky.

Predmetné služby sú poskytované rovnakým okruhom potenciálnych uchádzačov, a to najmä vzhľadom na rozsah a špecifickosť zákazky, miesto plnenia a typ zákazníka. Prípadné rozdelenie na časti alebo vyhlásenie viacerých verejných obstarávaní neznamená rozšírenie potenciálneho relevantného trhu.
Na relevantnom trhu sú hospodárske subjekty, ktoré sú schopné a oprávnené plniť predmet zákazky a predložiť ponuku.